કોંગ્રેસે નવી યાદી જાહેર કરતા ગાંધીનગરમાં કાર્યકર્તાઓમાં ભારે રોષ જોવા મળ્યો હતો. અને કેટલાક કોંગી કાર્યકરોએ તો ગાંધીનગર ખાતે ખુરશીઓ તથા કાર્યાલયના બારી બારણના કાચની પણ તોડફોડ કરી હતી. ઘટના એવી હતી કે ગાંધીનગર દક્ષિણ બેઠકના ઉમેદવાર ગોવિંદસિંહ ઠાકોરનું નામ જાહેર થતા જ કોંગ્રેસે તેમનું પૂતળા દહન કર્યું હતું અને ત્યારે હિમાંશુ પટેલને ટિકિટ આપવાની માંગ કરી હતી. તો વળી કોંગ્રેસે ગાંધીનગર દક્ષિણ વિધાનસભા બેઠક માટે ગોવિંદસિંહ ઠાકોરના નામની જાહેરાત કરતા જ કાર્યકોર આક્રોશમાં આવી ગયા હતા અને જિલ્લા પંચાયત કચેરીના કાર્યાલયમાં તોડફોડ કરીને ઘણું નુંકસાન કર્યુ હતું.